Ֆրանկ դե Բուր

Ֆրանկ դե Բուր (, ), հոլանդացի նախկին ֆուտբոլիստ։

Կենսագրություն 
Ֆրանկ դե Բուրն «Այաքսի» ֆուտբոլային դպրոցի սան է։ «Այաքսի» կազմում Ֆրանկն անցկացրել է 10 տարի` դառնալով Նիդերլանդների չեմպիոն և տիրանալով տարբեր եվրոպական գավաթների։ 1998 թվականին Դե Բուրը տեղափոխվեց իսպանական «Բարսելոնա», սակայն այստեղ չկարողացավ հասնել այնպիսի բարձունքների ինչպես «Այաքսի» հետ և դոպինգ սկանդալի պատճառով հեռացավ ակումբից։ Հետագայում նա իր երկվորյակ եղբայր Ռոնալդ դե Բուրի հետ հանդես եկավ թուրքական «Գալաթասարայի», շոտլանդական «Ռեյնջերսի», ապա Կատարի «Ալ-Ռայանի» և «Ալ-Շամալի» կազմում։ Կատարում էլ 2006 թվականին Ֆրանկ դե Բուրն ավարտեց կարիերան։

Ֆրանկ դե Բուրը Նիդերլանդների հավաքականի ավագն էր ընդհուպ մինչև իր հեռանալը հավաքականից` Եվրո-2004-ից հետո։

Հավաքականում կարիերան ավարտվեց անհաջող։ Եվրոյի քառորդ եզրափակչում Շվեդիայի դեմ խաղում նա վնասվածք ստացավ և փոխարինվեց։ Չնայած վնասվածքին Դե Բուրը մասնակցեց նաև Պորտուգալիայի դեմ կիսաեզրափակիչ խաղին, որտեղ նրա հավաքականը պարտվեց 2-1 հաշվով։

Ֆրանկ դե Բուրը մասնակցել է աշխարհի 1994 և 1998, ինչպես նաև Եվրոպայի 1992, 2000 և 2004 թվականների առաջնություններին։

Ֆրանկը ֆուտբոլային կարիերան ավարտելու մասին հայտարարեց 2006 թվականի ապրիլին։ 2007 թվականին նա գլխավորեց Այաքսի երիտասարդական թիմը։ 2010 թվականի դեկտեմբերի 6-ին նա նշանակվեց «Այաքսի» գլխավոր մարզչի պաշտոնակատար` Մարտին Յոլի փոխարեն: 2011 թվականի հունվարի 3-ին նա նշանակվեց Այաքսի մարզիչ։ Պայմանագիրը նախատեսված էր մինչև 2014 թվականի հունիսի 30-ը: Այն բանից հետո երբ դե Բուրի թիմը 3 տարի անընդմեջ դարձավ Նիդերլանդների չեմպիոն (2010/11, 2011/12, 2012/13) նրա հետ պայմանագիրը երկարաձգվեց մինչև 2017-ի հունիսի 30-ը: Այաքսը դարձավ չեմպիոն նաև հաջորդ տարի (2013/14), սակայն հաջորդ երկու տարիներին չեմպիոնական տիտղոսը զիջեց «ՊՍՎ»-ին։ 2015/2016 մրցաշրջանի ավարտից հետո դե Բուրը հեռացավ «Այաքսից»:

Ձեռքբերումները

Որպես խաղացող 
  Այաքս
 Նիդերլանդների չեմպիոն (5)։ 1989/90, 1993/94, 1994/95, 1995/96, 1997/98
 Նիդերլանդների գավաթակիր (2)։ 1992/93, 1997/98
 Նիդերլանդների սուպերգավաթի հաղթող (4)։ 1993, 1994, 1995, 1998
 ՈւԵՖԱ-ի գավաթակիր: 1992
 Չեմպիոնների լիգայի հաղթող։ 1994/95
 ՈՒԵՖԱ Սուպեր գավաթ հաղթող։ 1995
 Միջմայրցամաքային գավաթի հաղթող։ 1995
  Բարսելոնա
 Լա Լիգա: 1998/99

Որպես մարզիչ 
  Այաքս
 Նիդերլանդների չեմպիոն (4)։ 2010/11, 2011/12, 2012/13, 2013/14
 Նիդերլանդների սուպերգավաթակիր (1)։ 2013

Ծանոթագրություններ 

Բարսելոնայի ֆուտբոլիստներ
Գալաթասարայի ֆուտբոլիստներ
Անձինք այբբենական կարգով
Մայիսի 15 ծնունդներ
1970 ծնունդներ
Հոլանդացի ֆուտբոլիստներ
Ֆուտբոլիստներ այբբենական կարգով
Ֆուտբոլային մարզիչներ այբբենական կարգով
Ֆուտբոլի պաշտպաններ
Թուրքական Սուպեր լիգայի ֆուտբոլիստներ
Պրեմիեր Լիգայի մարզիչներ
Այաքսի ֆուտբոլիստներ
Լա Լիգայի ֆուտբոլիստներ